***Отговор на въпрос от името на парламентарната група на ПП Обединени патриоти относно тютюнопроизводители***

**УВАЖАЕМИ ГОСПОДИН ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

Това, което бихме могли да направим като възможност за подпомагане на всеки един производител е индивидуално подпомагане по de minimis за претърпени финансови щети от предходни периоди. За да можем да направим това подпомагане, всеки един трябва да се регистрира и да е тютюнопроизводител и в момента. Ние не можем да плащаме пряко задължение, но той трябва да бъде регистриран и тази година. В момента тече срока за заявленията и за регистрациите. Единият проблем е, че “Исперих БТ”, което е частно дружество, искам да подчертая, след приватизацията и по време на ликвидацията си, вече е заличено. Трудно ни е да вземем наличните документи, търсихме срещи със синдик, но то вече е заличено. По другият казус е малко по-лесно. На база на протоколи, договори,които са налични, по подобен начин беше платено и на тези, които бяха с цесия по едната част от „ „Михайлидис“, но изискуемите документи ние ще посочим в указанията, които се надявам до края на другата седмица да одобря, след като съм упълномощен от управителния съвет, за да могат хората да представят своите документи, за да бъдат компенсирани за понесените финансови щети от предходни години. В указанията ще бъде описан реда. Днес в 11 часа има среща със синдика на „Михайлидис“, следобед с асоциациите на тютюнопроизводителите, ще коментираме тези дебати. Ако трябва за “Исперих БТ“ ще направим малко по-дълъг срока за кандидатстване тук документалния момент може би ще бъде най-големият проблем.