***Отговор на въпрос от ПГ на ПП на Движението за права и свободи относно национален стратегически план за развитието на земеделието в новия програмен период***

**УВАЖАЕМИ ГОСПОДИН ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

Маркирах това, което е направено по подготовката на стратегическите планове. Нашата визия е до края на годината да имаме, след изготвянето на SWOT анализите и след тяхното публично обсъждане, особено за първия, който е свързан със земеделие и храни и вторият, който е регионалния анализ и също е изключително важен, но там е малко по-специализирана материята, да действаме. На база на публичното обсъждане трябва да направим приоритети, да заложим целите и тези, които са заложени в регламента и да определим интервенциите, за които ще кандидатстваме. Както споменах, първият анализ вече е възложен на Института по аграрна икономика към Селскостопанска академия. Те разполагат с много информация, каквато информация допълнително им е необходима ще бъде дадена от Министерството, за да можем да направим тази снимка и перспектива на сектора в следващите години. Разбира се, тъй като това е нова материя, бяха направени много обучения. Осъществил съм контакт с три други държави, с които да обменяме опит на експертно ниво в подготовката на тези стратегически планове. Вече наши експерти посетиха две от тях. По време на съвместно заседание на правителствата на България и Румъния през миналата седмица, също се договорихме да си сътрудничим в тази област. Това, което трябва да направим предварително преди да изчакаме регламентите, е да работим по първия анализ и ще го представим, може би, в края на месец май - началото на месец юни, а той ще бъде разковничето за чувствителните сектори.

**БЛАГОДАРЯ ЗА ВНИМАНИЕТО!**